A Csíkszeredai Sportiskolában kezdett sífutni, majd átállt a sílövészetre. Romániában az ifjúsági, majd a felnőtt válogatottnak is tagja volt. 2003-ban az ifjúsági világbajnokságon nyolcadik helyezett volt a váltóban. A vancouveri olimpiára kvalifikációt szerzett, de nem került be a román csapatba. 2011 novemberétől magyar színekben versenyez. A 2012-es világbajnokságon 7,5 km sprintben 71., 15 km-en 100. lett; a következő vb-n pedig 82., illetve 92. volt. A sífutó világbajnokságon 2013-ban 10 km-en 69., sprint csapatban 23. helyen végzett.